फतेहाबाद(रमेश भट्ट): महंगाई और बढ़ते पैट्रोल के दामों के साथ-साथ अन्य मुद्दों को लेकर कांग्रेस सहित विभिन्न राजनैतिक दलों द्वारा किए गए बंद के आह्वान के मद्देनजर आज कांग्रेसियों और वामपंथियों ने शहर में प्रदर्शन कर दुकानदारों से बंद की अपील की। हालांकि फतेहाबाद में बंद का कोई भी असर देखने को नहीं मिला। आज सुबह जैसे कांग्रेसियों का दल बाजार में निकला तो बाजार खुले हुए थे। प्रदर्शनकारियों को आता देख दुकानदारों ने एक बारी तो अपनी दुकानें के आधे शट्टर गिरा दिए और उनके जाते ही फिर से दुकानें पहले की तरह खुल गई।